Әлмәт муниципаль мәктәпкәчә мәгариф идарәсе

Тайсуган “Миләш” бакчасы

**Тема:**

*“* Без- табигать балалары.”

(Уртанчылар төркеме)

 Тәрбияче: Идрисова Ф.М.

**Максат:** Табигатьнең кеше тормышында әһәмияте турында балаларның белемнәрен ныгыту, баету. Табигатькә мәрхәмәтле караш тәрбияләү. Урманда үз- үзенне тоту кагыйдәләрен үзлэштерү. Сөйләм телен үстерү.

**Җиһазлау:** Уенчык хайваннар,кошлар рәсеме,ясалма чәчәкләр,кошлар битлеге,билгеләр. Шүрәле өчен киемнәр.

**Шөгыль барышы**: - Исәнмесез,балалар. Безгә күпме кунаклар килгән. Әйдәгез эле,кунаклар белән дә исәнләшик*. ( Ишек шакыйлар,хат кертәләр).*

**Хат ташучы**: Исәнмесез! Бу “ Әкият” балалар бакчасымы? Менә сезгә хат. Рәхим итеп алыгыз.

-Рәхмәт.

**Тәрбияче:** - Балалар,кемнән икән бу хат? Укыйк әле.Шүрәледән дигән. Эчендә нәрсә диеп язылган икән? *( Тәрбияче хатны укый.)* “Кадерле балалар! Минем бармакларымны Былтыр кыстырды. Мина ярдәм итә алмассызмы икән? Шүрәле.”

**Тәрбияче**: -Балалар, Шүрәлене коткарырга кирәк, барабызмы? Урман ерак,нәрсә белән барабыз? *(Тылсымлы келәм*.)

Әйдәгез,утырышыгыз!

**Балалар:** Тылсымлы келәм! Илтеп җиткер син безне урманга.

**Тәрбияче:** -Юл да бик озын тоелмас. Безгә Гүзәл шигырь сөйләр.

Әйдәгез урманга һәм кырга,

 Табигать китабын укырга.

Бу китап гаять зур,гаять бай-

Анда бар: җир,су,кояш,ай.

**Тәрбияче:** -Балалар,нәрсә соң ул табигать? Сез ничек аңлыйсыз. (Табигать ул- җир,су,урман,һава,кояш һ.б.)- Безгә табигать ни өчен кирэк?

**Балалар:** Ул безнең хисләребезне тәрбияли,ашата,киендерә, яшәү өчен бөтен кирәкле әйберләрне бирә.

**Тәрбияче:** Менә килеп җиттек. Урман белән исәнләшик ( *Исәнме,урман!).* Урманга кергәнче өч төп кагыйдәне искә төшерик. Алар нинди кагыйдәләр?

1. Урманда шаулама.
2. Урманны чүпләмә.
3. Урман җаварларын,кошларын рәнҗетмә.

**Тәрбияче:** Бик дорес, балалар. Урман турында мәкальләр дә бик күп. Берничәсен искә төшереп үтик.

1. Агачларны үстерергэ 50 ел кирәксә дә, кисәргә- 5 минут та җитә.
2. Урман белән су- табигатьнең матурлыгы.
3. Урмансызлык- уңайсызлык.
4. Бер агачтан унау үскән,ун агачтан- урман үскән.
5. Кечкенә чишмәдән- елга була. *( Мәкальнең башын тәрбияче,ахырын балалар әйтә.)*

**Тәрбияче:** Карагыз әле, урман нинди гүзәл. Монда саф һава, кошлар сайрый. Ә бу агач астында нәрсә ул? Алыгыз эле.

“ Бу- Былтырдан” диеп язылган. Укыйкәле, “Балалар,әгәр сез бу табышмакларга дөрес җавап бирсәгез, Шүрәлене табарсыз” дип язылган.

Табышмакларны тыңлагыз:

Без үзебез һәркайда,

Без кешеләргә файда.

Бездән өйләр салалар

Һәм мебельләр ясыйлар.

Балалрга карандаш та,

Өстәлләр дә,чаңгы да. *( Агач.)*

 2. Язын дөньяга килә,

Көзен саргаеп коела. *(яфрак.)*

3. Мылтык түгел,үзе ата,

Аны бал корты ярата. *( Чәчәк.)*

4.Җәй буена бал җыя,

Кыш буена хәл җыя. (*Бал корты.)*

*( Шүрәле тавышы ишетелә)*

**Тәрбияче:** Әйдәгез әле, Шүрәле тавышы бит бу. Бик авырта бугай бармаклары.

**Шүрәле:** Балалар, коткарыгыз мине бу бәладән. Мине Былтыр харап итте!

**ТӘрбияче:** Без сине коткарырбыз,Шүрәле. Тик син безгә урманыңны күрсәтерсеңме?

**Шүрәле**: - Күрсәтермен, күрсәтермен! Коткарыгыз гына*! (Балалар Шүрәленең бармакларын кыскан бүрәнәдән коткаралар. Балалар Шүрәленең бармакларын кызганалар, сыйпыйлар. Шүрәле рәхмәтләр әйтә. Чәчәкләрне күрсәтә.)*

Менә күпме чәчәкләр үсә. Мин хәзер тамырлары белән өзеп алам да, себерке ясап, рәхәтләнеп чабынам.

**Тәрбияче:** -Балалар,Шүрәле дөрес эшлиме*?( Җаваплар.)*

* Ни өчен дөрес эшләми?
* - Чәчәкләрне өзәргә ярамый.
* Чәчәкләрне өзсән,бал кортлары бал җыя алмый.
* Урман- аланнар ямьсезләнеп кала.

**Тәрбияче:** -Нәрсә эшләргә ярый?

(Иснэргэ,сокланырга,күзәтергә.)

-Белдеңме инде, Шүрәле? Чәчәкләрне өзүдән күпме зыян килә? *(Бер бала шигырь сөйли)*

Әгәр мин чәчәк өзсәм,

Әгәр сез чәчәк өзсәгез,

Әгәр бергә: сез һәм мин

Матур чәчәкләр өзсәк,

Бетэр шушы матурлык,

Бушап калыр бу алан.

Шүрәле,син моны исеңдә тот. Менә исегездә калсын, балалар!( *Билгене күрсәтәм*.) Беркайчанда чәчәкләр өзмәгез!

**Тәрбияче:-** РОмашка,ромашка,кая болай ашыгасың?

**Ромашка:** Ашыкмый хәлем юк. Шакир бабайга салкын тигән, шуны дщваларга барам. ( *Бака яфрагы битлеге кигән бала керә.)*

**Тәрбияче:** -Ә син бака яфрагы,кая барасың?

**Бака яфрагы**. – Гөлгенәнең күзенә арпа чыккан, шуны дәваларга барам. *( Энҗе чәчәк керә)*

**Тәрбияче:** Энҗе чәчәк,энҗе чәчәк!Ә син кая чабасың?

**Энҗе чәчәк:** Гафу итегез! Альбина апаның нервлары какшаган,шуны тергезергә барам.

**Тәрбияче:** –Балалар! Чәчәкләрне, үләннәребез дару итеп тә кулланабыз. Менә ни өчен сакларга кирәк урманны. (*Шүрәле күбәләкләр тоту хәрәкәтләре ясый.)*

**Тәрбияче:-** Шүрәле,син ул күбәләкләрне нишләтәсен?

**Шүрәле:** Мин аларны тотам.

**Тәрбияче:-** Шүрәле дорес эшлиме,балалар?Ни өчен*?\*(Җаваплар.)*

-Күбәләкләрне, бөҗәкләрне тотарга ярамый. Аларны күзәтергә,карап сокланырга гына ярый.

**Тәрбияче:** - Бик дөрес, балалар. Күбәләкләр турында җырда беләбез бит әле.(*Ике бала,”Бала белән күбәләк” җырын башкара.)*

Менә ныклап исеңдә калдыр, Шүрәле Бу билге “ Бөҗәкләрне, күбәләкләрне тотма!” ди. Сез дә, балалар,онытмагыз! *(Шүрәле кош оясын күрә һәм шуңа сузыла.)*

 **Тәрбияче һәм балалар**. –Тимә кош оясына, Шүрәле! Ярамый! Аның белән нишләмәкче буласың?

**Шүрәле:**

Йомыркаларын алып кайтам да пешереп ашыйм.

**Тәрбияче**:-Балалар,Шүрәле дөрес эшлиме*?(Җаваплар.)*

-Ни өчен?

-Кош ояларын туздырырга ярамый. Йомыркалардан кош балалары чыга. Ояларга якын килмә, кошлар курка. Ишеттеңме,Шүрәле. Әгәр алай эшләсәң, кошлар бала чыгара алмас, урман кошсыз калыр. Ә кошлар булмаса нәрсә була?

(*Агачларны корт ашый, игеннәрне явыз кортлар юк итә. Кошларның матур җырларын ишетмибез, шунлыктан бик күңелсез була.)*

**Тәрбияче:** - Исеңдә тот, Шүрәле. Кошлар оясы яныннан ераграк йөр. Бу билгене (күрсәтә) исеңдә тот! Безнең балалар кошлар турында шигырьләр дә белә.

*(Балалар шигырь сөйләгәндә бер бала аю булып киснә.)*

**Шигырьләр**: Х.ВАхит “Уңган сыерчык”. Г.Афзал “Песнәк”.. Ә.Бикчәнтәева “ Кара карга”.

**Тәрбияче:** -кошлар нинди ике төргә бүленә*. ( Күчмә, кышлаучы.)*

* Менә бу кош рәсемнәренә карагыз әле. Кайсысы күчмә,кайсысы бездә кышлаучы кошлар.

*(2 бала кош рәсемнәрен аера*.)

Аю килеп керә.

**Аю:** \_Кемнәр минем урманымда йөри?

Шүрәле: Син аю дус,бу балаларга тимә,алар мине коткардылар. Син алар белән уйна. *( Уен “ Җиләк җыям,как коям...”)*

**Тәрбияче:** - Карагыз әле,балалар! Нинди матур керпе,куян. *(Агач янындагы уенчык куян белән керпегә күрсәтә)*

**Шүрәле:** Сез аларны өегезгә алып кайтыгыз. Анда рәхәтләнеп уйнарсыз.

**Тәрбияче:-** Аны алып кайтыйк микән Ярыймы балалар? Нигә ярамый*? (Өйләре урманда,балалары ялгыз кала,ач булалар.)*

Урман Җәлекләрен өйгә алып кайтырга ярамый. Исегездә тотыгыз *(билгене күрсәтә*)

(*Шүрәле агач сындырган була.)*

**Тәрбияче:** -Тагын нәрсә эшлисең инде Шүрәле? Нишлисен син ул агач ботагы белән?

Ярыймы шулай? Ни өчен ярамый?

*(Агач корый,ул авырый башлый,ямьсезләнә*)

Безнең балалар агачны сындырырга чрамаганлыгын беләләр. Син дә онытма, Шүрәле*( билге күрсәтә*)

**Шүрәле:** Мин күп нәрсәне белмәгәнмен икән. Рәхмәт сезгә, балалар. Киңәшләрегез,мине коткарганыгыз өчен зур рәхмәт.

**Тәрбияче:** -Шүрәле,хәзер барысында аңлады. Бер начарлык та эшләмәс инде. Хәзер безгә кайтырга кирәк. Шүрәле урман белән саубуллашыйк. Сау бул,урман! Сау бул,Шүрәле!

**Шүрәле:** Урманга кайчан килсәгездә,кадерле кунагым булырсыз!

(*балалар келәмгә утыра)*

**Тәрбияче:** -Урман безгә нинди файда китерә?

* Саф һава ,җиләкләр,гөмбәләр,чикләвекләр, дару үләннәре,утын,агач бирә.
* Ә кешеләр урманга нинди зыян сала?
* Чүплиләр, таптыйлар; янгын чыгаралар; кошларны,хайваннарны куркыталар һ.б.

**Тәрбияче:** - Табигать – җир-су,урман,чәчәкләр һ.б. дибез. Ә өйләр,машиналар каян килеп чыккан?

*(Кешеләр ясаган)*

**Тәрбияче:** Балалар,мин сезгә төрл фигуралар күрсәтәм. Алар табигать иленнән нәрсәгә охшаган икәнлеген әйтегез.

**Табигать иленнән:** 1. Әфлисун,алма кисәге,салават күпере,тау,таш һ.б. 2. Елан,елга,суалчан,чишмә,ботак һ.б.3. кояш,ай,җиләк оя һ.б. 4. Кишер,тамчы,таш һ.б.

**Кеше кулы белән ясалган:** 1. Тасма,алка,тимерчыбык,дуга.2.тасма,сукмак,бау,шнур.3. туп,тәгәрмәч,руль,төймә.4.ук очы,калак.

**Тәрбияче**: - Менә без кайтып та җиттек. Бүгенге көннең истәлеге итеп,сезгә блокнотлар бирәм. Сез ул блокнотларга чәчәкләр,агачлар,күбәләкләр сүрәтләрен ясарсыз.

Сау булыгыз, кунаклар!